BMW Sauber

BMW Sauber F1 var et Formel 1 team med baser i Hinwil, Sveits og München, Tyskland. Laget ble dannet i slutten av 2005 da det eksisterende Sauber-Petronas-laget ble kjøpt opp av den tyske bil-produsenten BMW. Laget klarte å sikre seg to plasseringer på podiumet og kom på en femteplass i konstruktørmesterskapet i deres debutsesong, 2006. Etter 2009-sesongen trakk BMW seg fra Formel 1 og laget ble solgt tilbake til Peter Sauber.

Røtter

Sauber 
Hovedartikkel: Sauber
Peter Sauber bygde sin første bil i 1970. Sauber konkurrerte i motorsport gjennom 1970 og 1980-tallet. I 1993 entret det sveitsiske laget Formel 1, med støtte fra Mercedes. Partnerskapet med Mercedes varte inntil 1994. Fra 1997 til 2005 brukte Sauber motorer fra Ferrari, merket som Petronas. Sauber klarte aldri ta seier, pole position, eller raskeste runde i Formel 1. Teamets mest suksessfulle sesong var i 2001, da det kom på en fjerdeplass i konstruktørmesterskapet.

BMW Motorsport 
Hovedartikkel: BMW Motorsport
Den tyske bil-produsenten BMW konkurrerte i Formel 1 som motorleverandør fra 1982-1987 og fra 2000-2005. Nelson Piquet vant førermesterskapet i 1983-sesongen i en Brabham-BMW. I 2005 endte BMW sin avtale som motorleverandør til Williams-laget og kjøpte opp Sauber.

 Historie 
 2006 
For 2006-sesongen hadde BMW Sauber signert Nick Heidfeld fra Williams til å bli deres førstefører, mens verdensmesteren fra 1997, Jacques Villeneuve hadde allerede en eksisterende kontrakt med Sauber. Polakken Robert Kubica var blitt hentet inn til å være lagets test/reserve fører. Laget fortsatte å bruke Saubers lokaler, hovedsakelig til å utvikle chassis og vindtunnel testing, mens BMWs hovedkvarter i München hadde ansvaret for å bygge deres nye P86 V8 motor.

Tidligere tittelsponsor til Sauber, Petronas, fornyet kontrakten med det nye laget, nå bare som sponsor, det samme gjorde Credit Suisse. Før sesongen startet annonserte BMW Sauber et teknisk samarbeid med Intel, hevdende at dette ville gi eventuelle tekniske forbedringer til BMW sine gatebiler.

Det nye utseendet, som ble avduket i Valencia 17. januar 2006, var i de tradisjonelle BMW-fargene; blå og hvit med antydninger til rødt.

Jacques Villeneuve skårte lagets første poeng med en syvendeplass under Malaysia Grand Prix, etter at Heidfeld måtte bryte fra femteplass med en motorsvikt i slutten av løpet. I løpet av de første to tredjedelene av sesongen skårte førerne poeng jevnt og trutt.

Heidfeld skaffet lagets første pallplassering i Ungarn etter å ha startet i tiende-beste startspor. Kubica tok før dette løpet over andrefører-rollen til Villeneuve, etter at BMW utatlte at Villeneuve ikke kunne kjøre på grunn av medisinske årsaker etter ulykken under Tyskland Grand Prix. Kubica fullførte på en syvendeplass, men ble senere diskvalifisert etter at bilen hadde for lav vekt.

Kubica fikk BMW Saubers andre pallplassering i Italia, etter å ha ligget på en tredjeplass i store deler av løpet og ledet et par runder før hans første pitstopp. Heidfeld strevde i løpet og fikk så vidt ett poeng ved å fullføre på en åttendeplass. Laget endte på en sterk 5.-plass i konstruktørmesterskapet denne sesongen.

 2007 

19. oktober 2006, ble det bekreftet at Robert Kubica ville kjøre sammen med Nick Heidfeld for 2007-sesongen. Sebastian Vettel fikk rollen som test- og reservefører.  16. januar lanserte de bilen for 2007, F1.07.

Den nye bilen viste lovende prestasjoner under vinter testingen. Likevel, bekymret teamsjefen Mario Theissen seg for bilens holdbarhet før sesongåpningen i Australia. Robert Kubica måtte bryte fra en femteplass midtveis i løpet med girkasse problemer, mens Nick Heidfeld beviste at deres tempo i vinter tesingen ikke var flaks, ved å kjøre inn til fjerdeplass. Heidfeld fortsatte også sin suksess med to nye 4.-plasser i henholdsvis Malaysia og Bahrain.

Canada Grand Prix gav blandede følelser for laget. For mens Nick Heidfeld scoret en fantastisk andreplass, gjennomgikk Robert Kubica et stort krasj som resulterte i en lang safety car periode. Media ble fortalt at Kubica hadde brukket foten sin, men etter legeskjekk ble det påvist at det bare var en forstuing i ankelen.

Sebastian Vettel tok Kubicas sete i USA Grand Prix, han fullførte på en åttendeplass og ble den yngste formel 1-fører som har tatt poeng i mesterskapet. Etter Europa Grand Prix, ble det annonsert at Vettel skulle ta over som andrefører for Scott Speed i Scuderia Toro Rosso.

 2008 
21. august 2007, bekreftet BMW at deres førere vil fortsatt være Heidfeld og Kubica for 2008-sesongen.
I Malaysia fikk Heidfeld hans, og lagets første raskeste runde mens i Bahrain fikk Kubica hans, og lagets første pole position. I Canada fikk Kubica og BMW sin første seier.

 2009 
Laget endte denne sesongen på en sjetteplass med 36 poeng, de beste enkeltplasseringene var to andreplasser. Etter sesongen trakk BMW seg fra Formel 1 og laget ble solgt tilbake til Peter Sauber og gitt starttillatelse for  under Sauber-navnet.

 Resultater 
(Forklaring) (resultater i uthevet skrift indikere pole position)(resultater i kursiv indikerer raskeste runde'')

Noter

Referanser

Eksterne lenker 
 

Formel 1-konstruktører
BMW